钦定古今图书集成/明伦汇编/官常典/第547卷 > 唐
## 钦定古今图书集成/明伦汇编/官常典/第547卷 > 唐

唐诸道置节度使，又有观察、团练、经略、防御、安抚、度
支、营田、招讨等使，或特设，或兼之。边地设大都督府
或大都护府，其僚属各有差。

按：《唐书百官志》：“节度使、副大使知节度事，行军司马，
副使、判官、支使、掌书记、推官、巡官、衙推各一人，同节
度副使十人，馆驿巡官四人，府院法直官、要籍、逐要
亲事各一人，随军四人。节度使封郡王，则有奏记一
人，兼观察使，又有判官、支使、推官、巡官、衙推各一人。
又兼安抚使，则有副使、判官各一人，兼支度、营田、招”
讨、经略使，则有副使、判官各一人，支度使复有遣连
判官、巡官各一人。节度使掌总军旅，颛诛杀。初授具
帑抹兵仗，诣兵部辞见观察使亦如之。辞日，赐双旌
双节。行则建节树六纛，中官祖送，次一驿辄上闻。入
境州县，筑节楼迎以鼓角，衙仗居前，旌幢居中，大将
鸣珂金钲，鼓角居后，州县赍印迎于“道左。视事之日，
设礼案，高尺有二寸，方八尺，判三案。节度使判宰相，
观察使判节度使，团练使判观察使，三日洗印，视其
刓缺。岁以八月考其治否。销兵为上考，足食为中考，
边功为下考；观察使以丰稔为上考，省刑为中考，办
税为下考；团练使以安民为上考，惩奸为中考，得情
为下考；防御使以无虞为上考，清苦为中考，政成为
下考。经略使以计度为上考，集事为中考，修造为下
考。”罢秩则交厅，以节度使印自随留观察使、营田等
印，以郎官主之；锁节楼、节堂，以节院使主之。祭奠以
时，入朝未见，不入私第。京兆、河南牧大都督、大都护，
皆亲王遥领。两府之政以尹主之；大都督府之政以
长史主之；大都护之政，以副大都护主之。副大都护
则兼王府长史。其后有持节为节度副大使。知节度
事者，正节度也。诸王拜节度、大使者，皆留京师。
观察使、副使、支使、判官、掌书记、推官、巡官、衙推、随军
要籍、进奏官，各一人。

团练使、副使、判官、推官、巡官、衙推，各一人。

防御使、副使、判官、推官、巡官各一人。

观察处置使掌察所部善恶，举大纲，凡奏请皆属于
州。

〈注〉贞观初，遣大使十三人巡省天下诸州，水旱则遣使，有“巡察、安抚”、“存抚”之名。神龙二年，以五品以上二十人为十道巡察使，按举州县，再周而代。景云二年，置都督二十四人，察刺史以下善恶，置司举从事二人，秩比侍御史；扬、益、并、荆四州为大都督；汴、兖、魏、冀、蒲、绵、秦、洪、润、越十州为中都督，皆正三品；齐、鄜、泾、襄、安、潭、遂、通、梁、夔十州为下都督，从三品。当时以为权重难制，罢之。唯四大都督府如故。置十道按察使，道各一人。开元二年曰十道按察采访处置使，至四年罢。八年，复置十道按察使，秋冬巡视州县。十年又罢。十七年，复置十道京都两畿按察使，二十年曰采访处置使，分十五道。天宝末，又兼黜陟使，乾元元年，改曰“观察处置使。”